《北堂三章寿梅母也》
明代·夏良胜

瞻彼北堂，采采其谖。谖可以忘忧也，母之静也专。

母心有石，其可镌也。

瞻彼北堂，森森其柏。柏可以依也，母之渊也塞。母家有政，其可国也。

瞻彼北堂，有松有竹。有松有竹，母之鬈也绿。彼天之寿，眷兹平格。

彼孝子心，永言式谷。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。